Dala konj
Dala konj ili Dalekarlijski konj (švedski: dalahäst) je drveni ukrasni konj iz Švedske. Jedan je od najčešćih simbola Švedske, a posebno tradicionalne švedske seljačke kulture.

Karakterističan je za švedsku pokrajinu Dalarnu. Tradicionalno je oslikan crvenom bojom s bijelim i plavim uzorcima. U novije vrijeme, javlja se i u drugim bojama. 

Dala konj proizvodi se od 1623. godine kao nusproizvod u proizvodnji namještaja i služi kao ukrasna igračka u domovima. Vrlo lijepi dala konji visoke kvalitete proizvodili su se u kasnom 19. stoljeću i početkom 20. stoljeća u mjestima Risa, Bergkarlås i Vattnäs u pokrajini Dalarni. 

Predstavljao je Švedsku na EXPO-u u Parizu 1937. i na Svjetskoj izložbi u New Yorku 1939. i od tada je simbol zemlje te se počeo proizvoditi u većim količinama. Tri metra visoka skulptura dala konja bila je tada izložena u New Yorku. I danas se nalazi nekoliko skulptura dala konja u SAD-u, a najveća takva skulptura na svijetu nalazi se u općini Avesta u Švedskoj. Visoka je 13 metara i teži 67 tona.

Galerija slika
Proizvodnja dala konja:

Izvori

Švedska
Simboli